Odense Adresse-Contoirs Efterretninger, 1844-02-01
Udlandet. Sverrig. Den sidste Post medbringer Efterretninger om den svenske Konges pludselige Sygdom paa hans 80-aarige Fødselsdag. Bulletinerne, der er undertegnet af C. Edholm, lyde saaledes: Den 26 Jan. 1844, Kl. 10 Formiddag. Hs. Maj. Kongen, som i Gaar Aftes, uden tilkjendegivet Jldebefindende, til sædvanlig Tid gik til Sengs og havde sovet roligt om Natten, blev omtrent Kl. 6 1/2 om Morgenen angreben. af Brækninger og Tegn til forøget Blodtilløb til Hovedet, hvilket endnu vedbliver, skjøndt, som det synes, i Aftagende. - Kl. 2 Eftermiddag. Hs. Maj. Kongen er roligere, og Tilstanden i almindelighed mere tilfredsstillende, end da den forrige Bulletin afgaves. - Kl. 5 Eftermiddag. Hs. Maj. Kongens Sygdomstilstand vedbliver at være uforandret siden Kl. 2. Strax ved Sygdommens Begyndelse bleve som consulerende Læger tilkaldte Hs. K. H. Kronprindsens Livmedicus Doctor C. Thelning, General-Directeur Elstrømer og Professor Huss. Gierningsmændene til Overfaldet og Mordet paa Kammerjunker Lagerstrale ere, som tidligere meldt, opdagede, og Alle paa Een nær arresterede. Det er en Sadelmagerlærling, ved Navn Lindqvist, en Dampfartøimaschinist Ekman, en Snedkerlærling Wahlberg, samt en endnu ikke paagrebet Mandsperson, ved Navn Lindberg, som have forøvet Gierningen. De Arresterede, samtlige fødte i 1823 og smaa og usle af Væxt, have allerede tilstaaet det Hele. De vare Løverdagsaften komne overeens om at overfalde og plyndre Nogen paa Gaden, for at skaffe sig Penge, og vare derefter i Selskab med den berygtede Qvindesperson Lovisa Julin, (bekjendt blandt Andet for det Øresigen, hun foret Par Aars Tid siden midt i Politiretten gav Politimesteren, og for hvilken hun blev dømt til Døden, men af Kongen benaadet), spadserede af til Nya Kungsholmsbro, ved hvis Begyndelse Elman blev tilbage hos Lovisa Julin, der havde erholdt det Hværv at passe paa og give Tegn om Nogen skulde komme. Lindberg, Lindqvist og Wahlberg havde derefter begivet sig længere frem paa Broen, hvor de snart indhentede Lagerstrale, der gik til sit Hjem paa Kungsholmen. Klokken var da 10 1/2 om Aftenen. Lindqvist, som gik til Venstre af Lagerstrale, gav denne pludselig et Slag paa den venstre Side af Hovedet med en Messingkrog til at hænge Klæder paa, saa hæftigt, at Lagerstrale sank i Knæ, men dog i denne Stilling vendte sig mod Angriberne, for at tage imod dem, hvorfor Lindqvist gav ham endnu et Slag, saa at han blev liggende paa Huk. Paa Wahlbergs Opmuntring: "dæng," gav Lindqvist endnu et tredie Slag, og Wahlberg sprang frem og gav den Slagne endnu et Slag midt over Jssen med en medhavende Bouteille, hvori det havde været Brændeviin, ved hvilket Selskabet kort i Forveien havde gjort sig tilgode og af hvilket det havde hentet Courage. Lagerstrale blev nu liggende udstrakt, men da han var falden paa Tegnebogen, og Gierningsmændene ikke turde opholde sig med at lede den frem, forlode de den Dræbte, uden at have berøvet ham andet end hans Hat, og begave sig hen til Elman og Lovise Julin, som holdt Vagt ved Enden af Broen. Efterat de havde fortalt dem det nu Passerede, vendte de tilbage til den Dræbte, hvor de traf tvende andre Personer, og da Oven junior i det Samme kom kjørende over Broen, anmodede de ham om at bringe den Dræbte, for hvem de lod til at interessere sig særdeles meget, ind paa det tæt derved værende Seraphimerlazaret. De vare selv behjelpelige med Transporten, under hvilken imidlertid Lindberg - den endnu ikke Paagrebne - passede sit Snit og bemægtigede sig Tegnebogen. Under Forhørerne i Anledning aff denne Sag er det ogsaa blevet oplyst, hvem der har forøvet det for nogen Tid siden skete Overfald paa Skibsbroen. Det er den her omhandlede Lindberg tilligemed 3de andre Personer, som nu skulle være arresterede i Nyksping.